ระเบียบที่ประชุมใหญ่ศาลฎีการะเบียบที่ประชุมใหญ่ศาลฎีกาว่าด้วยการขออนุญาตอุทธรณ์ต่อศาลฎีกาในคดีล้มละลายพ.ศ. ๒๕๔๗ อาศัยอำนาจตามความในมาตรา๒๖ วรรคสาม แห่งพระราชบัญญัติจัดตั้งศาลล้มละลายและวิธีพิจารณาคดีล้มละลาย พ.ศ.๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลล้มละลายและวิธีพิจารณาคดีล้มละลาย(ฉบับที่ ๒) พ.ศ. ๒๕๔๗ที่ประชุมใหญ่ศาลฎีกาให้ออกระเบียบเกี่ยวกับการขออนุญาตอุทธรณ์ต่อศาลฎีกาในคดีล้มละลายดังต่อไปนี้ส่วนที่ ๑บททั่วไป ข้อ๑ ระเบียบนี้เรียกว่า ระเบียบที่ประชุมใหญ่ศาลฎีกาว่าด้วยการขออนุญาตอุทธรณ์ต่อศาลฎีกาในคดีล้มละลายพ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปส่วนที่ ๒การยื่นคำขอเพื่อขออนุญาตอุทธรณ์ ข้อ๓คดีที่ต้องห้ามอุทธรณ์ตามพระราชบัญญัติจัดตั้งศาลล้มละลายและวิธีพิจารณาคดีล้มละลายพ.ศ. ๒๕๔๒ มาตรา ๒๔คู่ความอาจยื่นคำขอโดยทำเป็นคำร้องต่อศาลล้มละลายเพื่อขออนุญาตอุทธรณ์ต่อศาลฎีกาพร้อมกับอุทธรณ์ภายในกำหนดระยะเวลาอุทธรณ์ในกรณีที่ศาลล้มละลายสั่งไม่รับอุทธรณ์เพราะเหตุต้องห้ามตามมาตรา๒๔ คู่ความอาจยื่นคำขอโดยทำเป็นคำร้องต่อศาลล้มละลายเพื่อขออนุญาตอุทธรณ์ต่อศาลฎีกาภายในกำหนดสิบห้าวันนับแต่วันที่ศาลล้มละลายมีคำสั่งไม่รับอุทธรณ์ข้อ๔คู่ความที่ยื่นคำร้องจะต้องยื่นคำร้องพร้อมสำเนาคำร้องตามจำนวนที่ศาลฎีกาประกาศกำหนดเพื่อให้ศาลฎีกาใช้ประกอบการพิจารณาข้อ๕คำร้องเพื่อขออนุญาตอุทธรณ์จะต้องประกอบด้วย(๑)ปัญหาที่ขออนุญาตอุทธรณ์ จะต้องแสดงโดยชัดแจ้งและกะทัดรัด(๒)เหตุที่ศาลฎีกาควรรับอุทธรณ์ของคู่ความที่ยื่นคำร้องไว้พิจารณาส่วนที่ ๓การรับคำร้อง ข้อ๖เมื่อคู่ความได้ยื่นคำร้องขออนุญาตอุทธรณ์ภายในกำหนดระยะเวลาตามข้อ ๓ แล้วให้ศาลล้มละลายรีบส่งคำร้องและอุทธรณ์ สำเนาคำร้องพร้อมสำนวนไปยังศาลฎีกาเพื่อพิจารณาโดยเร็วข้อ๗ เมื่อศาลฎีกาได้รับคำร้องแล้วให้ประกาศคำร้องไว้ที่หน้าศาลหรือประกาศย่อรายละเอียดเกี่ยวกับคำร้องดังกล่าวในระบบเครือข่ายคอมพิวเตอร์ตามที่ศาลฎีกาเห็นสมควรพร้อมแจ้งกำหนดวันนัดประชุมเพื่อพิจารณาคำร้องไว้ในประกาศดังกล่าวด้วยข้อ๘ผู้มีส่วนได้เสียในการขออนุญาตอุทธรณ์อาจยื่นคำคัดค้านพร้อมด้วยสำเนาคำคัดค้านตามจำนวนที่ศาลฎีกาประกาศกำหนดต่อศาลฎีกาก่อนวันนัดประชุมเพื่อพิจารณาคำร้องไม่น้อยกว่าเจ็ดวันในกรณีที่ผู้ยื่นคำคัดค้านมีภูมิลำเนาหรือประกอบธุรกิจอยู่นอกเขตกรุงเทพมหานครผู้คัดค้านอาจยื่นคำคัดค้านตามวรรคหนึ่งต่อศาลล้มละลายภาคหรือศาลจังหวัดที่ผู้คัดค้านมีภูมิลำเนาหรือประกอบธุรกิจอยู่ในเขตเมื่อรับคำคัดค้านแล้วให้ศาลดังกล่าวรีบส่งไปยังศาลฎีกาทางโทรสารสื่ออิเล็กทรอนิกส์ หรือสื่อทางเทคโนโลยีสารสนเทศประเภทอื่นในทันทีแล้วส่งคำคัดค้านพร้อมสำเนาคำคัดค้านไปยังศาลฎีกาโดยเร็วโดยเรียกค่าใช้จ่ายในการส่งจากผู้คัดค้านข้อ๙ คำคัดค้านจะต้องมีรายละเอียด ดังต่อไปนี้(๑)หมายเลขคดีของศาลฎีกาและชื่อคู่ความ(๒)เหตุที่ศาลฎีกาไม่ควรอนุญาตให้ผู้ร้องอุทธรณ์(๓)คำคัดค้านจะต้องแสดงโดยชัดแจ้ง และจะมีเอกสารแนบท้ายคำคัดค้านก็ได้ข้อ๑๐ในการยื่นคำร้องขอแก้ไขคำร้องเพื่อขออนุญาตอุทธรณ์ หรือขอแก้ไขคำคัดค้านจะต้องยื่นภายในกำหนดระยะเวลายื่นคำร้องหรือคำคัดค้านนั้นพร้อมด้วยสำเนาตามจำนวนที่ศาลฎีกาประกาศกำหนด เว้นแต่กรณีมีเหตุสุดวิสัยให้ยื่นคำร้องขอแก้ไขได้ก่อนศาลฎีกามีคำสั่งส่วนที่ ๔การพิจารณาคำร้อง ข้อ๑๑ เมื่อพ้นกำหนดระยะเวลาตามข้อ ๘วรรคหนึ่งแล้ว ให้เลขานุการแผนกคดีล้มละลายเสนอคำร้อง คำคัดค้าน คำขอแก้ไขพร้อมย่อสรุปเรื่องและแนวคำวินิจฉัยบรรทัดฐานหรือความเห็นประกอบการวินิจฉัยเพื่อให้ที่ประชุมแผนกคดีล้มละลายพิจารณาทั้งนี้ให้ส่งเอกสารดังกล่าวให้ผู้พิพากษาในแผนกทราบล่วงหน้าก่อนวันประชุมไม่น้อยกว่าสามวันข้อ๑๒ศาลฎีกามีดุลพินิจที่จะพิจารณาอนุญาตให้อุทธรณ์เมื่อมีเหตุสมควรเพื่อประโยชน์แห่งความยุติธรรม และการรับวินิจฉัยปัญหาดังกล่าวจะทำให้กระบวนพิจารณาคดีล้มละลายดำเนินไปอย่างเป็นธรรมเหตุสมควรที่ศาลฎีกาอาจพิจารณาอนุญาตให้อุทธรณ์ได้รวมถึงเหตุดังต่อไปนี้ก.เมื่อคำพิพากษาหรือคำสั่งของศาลล้มละลายขัดกับคำพิพากษาหรือคำสั่งอันถึงที่สุดของศาลอื่นข.คำพิพากษาหรือคำสั่งของศาลล้มละลายได้วินิจฉัยข้อกฎหมายที่สำคัญขัดกับแนวคำวินิจฉัยของศาลอื่นหรือขัดกับแนวบรรทัดฐานของคำพิพากษาหรือคำสั่งศาลฎีกาค.คำพิพากษาหรือคำสั่งของศาลล้มละลายได้วินิจฉัยข้อกฎหมายที่สำคัญซึ่งยังไม่มีแนวคำวินิจฉัยของศาลฎีกามาก่อนข้อ๑๓ ในการพิจารณาคำร้อง หากที่ประชุมแผนกคดีล้มละลายลงมติอนุญาตตามคำร้องด้วยคะแนนไม่น้อยกว่ากึ่งหนึ่งของผู้พิพากษาในแผนกก็ให้ถือว่าศาลฎีกามีคำสั่งอนุญาตให้อุทธรณ์ได้ข้อ๑๔เมื่อแผนกคดีล้มละลายมีมติอย่างใดอย่างหนึ่งแล้วให้เลขานุการแผนกจัดทำคำสั่งให้ผู้พิพากษาในแผนกลงชื่อเป็นองค์คณะแล้วแจ้งคำสั่งดังกล่าวให้ศาลล้มละลายทราบโดยเร็วข้อ๑๕เมื่อศาลล้มละลายได้รับแจ้งคำสั่งของศาลฎีกาแล้วให้ศาลล้มละลายแจ้งคำสั่งดังกล่าวให้คู่ความทราบภายในห้าวันทำการข้อ๑๖คดีที่ศาลฎีกามีคำสั่งอนุญาตให้อุทธรณ์และคู่ความอีกฝ่ายหนึ่งได้ยื่นคำแก้อุทธรณ์หรือไม่ยื่นคำแก้อุทธรณ์ภายในกำหนดให้ศาลล้มละลายรีบส่งสำนวนพร้อมเอกสารต่างๆ ไปยังศาลฎีกาภายในห้าวันทำการประกาศณ วันที่ ๙ ธันวาคม พ.ศ. ๒๕๔๗ศุภชัย ภู่งามประธานศาลฎีกาวรวิมล/ผู้จัดทำ๒๖ ตุลาคม ๒๕๕๓อัศวิน/ผู้ตรวจ๑ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๑/ตอนพิเศษ ๗๕ ก/หน้า ๑/๑๓ ธันวาคม ๒๕๔๗